Številka: 478-100/2021-2

Datum: 07. 05. 2021

Republika Slovenija, Ministrstvo za obrambo, Vojkova cesta 55, 1000 Ljubljana, skladno z 52. in v povezavi s 77. in 78. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18, v nadaljevanju ZSPDSLS-1) ter Sklepa o trajni izločitvi in razpolaganju (št. 478-100/2021-1 z dne 04. 05. 2021) objavlja

 **namero za prodajo okvarjenega minometa 60 mm M57**

**po metodi neposredne pogodbe**

**1 Naziv in sedež upravljavca premoženja**

Republika Slovenija, Ministrstvo za obrambo (MORS), Vojkova cesta 55, 1000 Ljubljana.

Postopek prodaje se vodi skladno s 52. členom ter v povezavi s 77. in 78. členom ZSPDSLS-1 kot faza: pogajanja z zainteresiranimi kupci za sklenitev neposredne pogodbe, zato organizator vabi zainteresirane kupce k oddaji ponudbe za nakup.

**2 Predmet prodaje**

1 kpl okvarjen minomet 60 mm M57.

Minimalna zahtevana ponudbena cena znaša 150,00 EUR.

**3 Ogled predmeta prodaje**

Osebe, ki nameravajo kupiti sredstvo, ki je predmet prodaje in ki bi si le tega želele ogledati morajo kontaktni osebi navedeni v nadaljevanju čim prej (in ne kasneje kot 10 delovnih dni pred želenim datumom ogleda) predložiti kopije (scan) in številke osebnih dokumentov na podlagi katerega jim bo omogočen ogled. Na zahtevo prodajalca predložijo tudi druge relevantne dokumente, na podlagi katerih jim bo omogočen ogled. Podrobnosti ogleda se dogovorijo z osebo za stike.

**4 Pogoji prodaje**

* Predmeti prodaje so naprodaj po načelu videno – kupljeno, zato morebitne reklamacije po sklenitvi pogodbe ne bodo upoštevane;
* kupec mora izpolnjevati zakonske zahteve svoje države, ki se nanašajo na promet in/ali proizvodnjo z vojaškim orožjem in opremo;
* kupec je lahko izključno podjetje, ki deluje na obrambnem področju in bo minomet oziroma dele le tega uporabilo za usposabljanja ali simuliranje uporabe, brez uporabe streliva;
* merilo za izbor najugodnejše ponudbe je najvišja ponujena odkupna cena;
* v kolikor prodajalec prejme več enakih ponudb se bodo opravila dodatna pogajanja;
* predmeti prodaje, ki so predmet pogodbe, preidejo v last kupca po pridobljenih vseh dovoljenjih (izbrani ponudnik bo moral pridobiti ustrezna dovoljenja za izvoz, uvoz in prenos predmeta prodaje, v kolikor se le ta izvozijo) in predloženem certifikatu končnega uporabnika EUC (angl. End Use Certificate), kot je navedeno spodaj ter plačilu kupnine, v posest pa z opravljeno primopredajo;
	+ Za blago, ki se prodaja se uporabljajo določila Uredbe o soglasjih za proizvodnjo in dovoljenjih za promet in proizvodnjo z vojaškim orožjem in opremo ter predhodnih dovoljenjih za uvoz, izvoz, tranzit in prenos obrambnih proizvodov (Uradni list RS, št. 59/11, 88/11, 74/12, 46/13, 29/14, 37/15, 62/16, 30/17 in 14/18). Če se bo blago kupilo za nadaljnjo uporabo ali prodajo zunaj Republike Slovenije, mora izbrani kupec pridobiti:
		- uvozno oziroma drugo ustrezno dovoljenje države uvoznice,
		- EUC in morebitna ostala potrebna dovoljenja.

Na podlagi teh dokumentov bo lahko prodajalec/kupec vložil vlogo za izvozno dovoljenje ali dovoljenje za prenos obrambnih proizvodov.

* kupec mora predmete prodaje prevzeti s primopredajnim zapisnikom, vendar ne pred pridobljenimi vsemi dovoljenji in plačilom celotne kupnine;
* stroške, povezane s prenosom lastništva, in morebitne druge stroške, ki bi nastali pri prodaji, plača kupec. Odvoz predmetov prodaje ter stroške, povezane z logistiko, v celoti poravna kupec (Incoterms 2010, EXW);
* upoštevane bodo le ponudbe, ki bodo izpolnjevale zahtevane pogoje.

Cene in drugi elementi ponudbe, ponujeni na pogajanjih, so zavezujoči.

**Pisna ponudba mora vsebovati:**

* podatke o ponudniku z navedenimi predmeti prodaje/nakupa in s ponujeno ceno ter izjavo, da ponudnik sprejme razpisne pogoje (izpolnjen, podpisan in žigosan obrazec v prilogi 1 ali svoj dokument z vsemi zahtevanimi podatki),
* veljavno dovoljenje (soglasje) za promet z vojaškim orožjem in opremo, za vrsto orožja oziroma opreme iz tega postopka, pristojnega državnega organa države ponudnika,
* podatke o ponudnikovem/kupčevem področju delovanja, z navedbo/izjavo za kaj bo uporabil kupljen minomet,
* navedbo države končnega uporabnika predmetov/sklopov, za katere oddaja ponudbo,

Zainteresirani ponudniki morajo ponudbo oddati v slovenskem jeziku.

**5 Način in rok plačila kupnine**

Kupec poravna kupnino na podlagi izstavljenega računa prodajalca najpozneje v 15 dneh po izstavitvi računa. Na podlagi pete točke 5. člena Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14 in 90/15) DDV ni zaračunan in ga kupcu ni treba plačati. Plačilo celotne kupnine v roku, ki bo določen, je bistvena sestavina prodajne pogodbe.

**6 Rok za oddajo ponudbe**

Pisna ponudba mora prispeti na naslov: Ministrstvo za obrambo, Vojkova cesta 55, 1000 Ljubljana, Slovenija do vključno **31. maja 2021 do 12. ure**. Sprejemna pisarna na naslovu naročnika, kjer lahko osebno oddate ponudbo, ima uradne ure od ponedeljka do petka od 9. do 13. ure. Ponudbe, ki ne bodo pravočasno prispele na naslov prodajalca, bodo neodprte vrnjene ponudniku.

Na sprednji strani ovojnice mora biti navedeno:

PONUDBA ZA ODKUP MM,

ŠT. ZADEVE: 478-100/2021

»NE ODPIRAJ – PONUDBA«

Na zadnji strani ovojnice morata biti navedena naziv in naslov ponudnika.

**7 Rok vezanosti ponudnikov na dano ponudbo**

Ponudniki so vezani na dano ponudbo najmanj 60 dni od roka za oddajo ponudb.

**8 Ustavitev postopka**

Prodajalec lahko do sklenitve pravnega posla, brez odškodninske odgovornosti, postopek prodaje ustavi.

**9 Dodatne informacije**

Oseba za stike prodajalca za posredovanje informacij ter organizacije ogleda predmeta prodaje v tem postopku je Aleksander Kuntarič, e-pošta: aleksander.kuntaric@mors.si, tel.: +386 1 471 25 48.

 Uroš Korošec

 sekretar

 generalni direktor

Poslano:

* v objavo na spletno stran MORS (Portal GOV.SI).

Priloga:

* obrazec s podatki o ponudniku (priloga 1).

Priloga 1

PODATKI O PONUDNIKU IN PONUDBA

Osebni podatki se bodo uporabljali izključno za potrebe tega prodajnega postopka in se bodo po uporabi arhivirali skladno s predpisi, ki urejajo poslovanje z dokumentarnim gradivom.

|  |  |
| --- | --- |
| 1 PONUDNIK (naziv pravne osebe, ime in priimek fizične osebe) |  |
| 2 NASLOV PONUDNIKA |  |
| 3 OSEBA ZA STIKE (za pravne osebe) |  |
| 4 TELEFON |  |
|  |  |
|  |  |
| 5 ELEKTRONSKI NASLOV |  |
| 6 MATIČNA ŠTEVILKA OZIROMA EMŠO |  |
| 7 DAVČNA ŠTEVILKA OZIROMA IDZA DDV |  |
| 8 ŠTEVILKA TRANSAKCIJSKEGA RAČUNAZ NAVEDBO BANKE |  |

|  |  |
| --- | --- |
| 9 OSEBA, PRISTOJNA ZA PODPISPOGODBE (za pravne osebe)  |  |

ponuja prodajalcu Republiki Sloveniji, Ministrstvu za obrambo, skladno z razpisnimi pogoji, odkup \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za ponudbeno ceno \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_evrov (z besedo: ………………………………………………) brez DDV.

Izjavljam, da se strinjam z vsemi razpisnimi pogoji prodajalca.

|  |  |
| --- | --- |
| Kraj in datum: | Ponudnik: |
|  | Žig in podpis: |